pythainlp/thaigov-v2-corpus-22032023 huggingface dataset:
วันศุกร์ที่ 24 กุมภาพันธ์ 2566
PM pleased with the AOT's increased net profit report.
PM pleased with the AOT's increased net profit report.
On February 24, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported on the Airports of Thailand Public Company Limited (AOT) ’s financial statements for the three-month period from October to December 2022, which generated a net profit of 342.77 million baht, compared with the prior year’s similar period with a net loss of 4,271.66 million baht.
According to the AOT’s financial statements, the revenue from sales and services also accelerated by 6,496.69 million baht, or 279.15%, as a consequence of an increase in air traffic at the six airports under the AOT’s responsibility, which increased by 150,378 flights, or 105.04%, compared to that of the same period of the prior year. Moreover, the growing number of profits came from the increase of 10.98 million international passengers and 12.03 million domestic passengers.
According to the Government Spokesperson, the Prime Minister was pleased to learn that the net profit of the Airports of Thailand Public Company Limited (AOT) increased to 342.77 million baht and believes that profits will continue to rise, demonstrating the Government's commitment to managing all concerned agencies to work together to improve the country's economy and tourism sectors this year.
วันพฤหัสบดีที่ 23 กุมภาพันธ์ 2566
23/02/2566
ผู้ตรวจทาวันฯ เยี่ยมชมการดูแลชุมชนรอบเหมืองแร่ของสถานประกอบการเหมืองแร่ จังหวัดกาญจนบุรี
นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม เยี่ยมชมการดูแลชุมชนรอบเหมืองแร่ของสถานประกอบการเหมืองแร่ จังหวัดกาญจนบุรี
เมื่อวันที่ 22 กุมภาพันธ์ 2566 เวลา 14.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม พร้อมคณะ ลงพื้นที่ตรวจเยี่ยมและให้คำปรึกษา ห้างหุ้นส่วนจำกัด ศิลาเขาน้อย ประกอบกิจการเหมืองแร่ ผลิตและจำหน่ายแร่โดโลไมท์และหินอุตสาหกรรมก่อสร้าง ตั้งอยู่พื้นที่ตำบลเขาน้อย อำเภอท่าม่วง จังหวัดกาญจนบุรี และเข้าเยี่ยมชมกลุ่มแปรรูปผลิตภัณฑ์จากไผ่ ณ ศูนย์เรียนรู้สวนไผ่คุณน้อย ตำบลเขาน้อย อำเภอท่าม่วง จังหวัดกาญจนบุรี เป็นการดูแลชุมชนรอบเหมืองแร่ การดูแลรักษาสิ่งแวดล้อมด้วยเพื่อเตรียมทำค่าความเป็นกลางทางคาร์บอน (Carbon Neutrality) ด้วยการปลูกไผ่พื้นเมืองดูดซับคาร์บอน และมาเป็นวัตถุดิบ ยกระดับผลิตภัณฑ์ในพื้นที่ถึง 70 ไร่ โดยมีการคำนวณการลดคาร์บอนได้ถึง 1 ตันต่อไร่ต่อปี รวมถึงการกระจายรายได้ให้กับชุมชน โดยการเป็นศูนย์เรียนรู้การปลูกไผ่ สนับสนุนให้คนในชุมชนเข้ามาเรียนรู้ เพื่อต่อยอดอาชีพให้กับคนในชุมชน โดยมอบหมายให้สำนักงานอุตสาหกรรมจังหวัดกาญจนบุรี เข้าให้คำปรึกษามาตรการส่งเสริมการลงทุนเพื่อพัฒนาชุมชนและสังคมของBOI (สิทธิประโยชน์ยกเว้นภาษี) และช่วยพัฒนาผลิตภัณฑ์บรรจุภัณฑ์ของศูนย์เรียนรู้ พร้อมช่วยประชาสัมพันธ์ให้เป็นที่รู้จักต่อไป
วันจันทร์ที่ 27 กุมภาพันธ์ 2566
จีนพร้อมผนึกความร่วมมือด้านเทคโนโลยีการสำรวจดวงจันทร์กับไทย
จีนพร้อมผนึกความร่วมมือด้านเทคโนโลยีการสำรวจดวงจันทร์กับไทย
ศาสตราจารย์พิเศษเอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม (อว.) และศาสตราจารย์ นายแพทย์ สิริฤกษ์ ทรงศิวิไล ปลัดกระทรวง อว. พร้อมด้วย อัครราชทูต ณ กรุงปักกิ่ง และผู้บริหารกระทรวง อว. ประชุมหารือกับ Mr. Zhang Kejian, Administrator of China National Space Administration (CNSA) เมื่อวันที่ 9 กุมภาพันธ์ 2566 ณ สาธารณรัฐประชาชนจีน
โดยในการพบปะหารือฝ่ายไทยได้เสนอขอรับการสนับสนุนการส่งดาวเทียมขนาดเล็กไปยังวงโคจรของดวงจันทร์ซึ่งฝ่ายจีนยินดีให้การสนับสนุนการดำเนินการโดยส่งดาวเทียมของไทยร่วมไปกับภารกิจ ฉางเอ๋อ 7 (Chang'e 7) ที่มีแผนเดินทางไปสำรวจดวงจันทร์ในปี 2569
อนึ่ง ดาวเทียมขนาดเล็กที่ไทยเสนอให้ส่งไปกับดาวเทียมฉางเอ๋อ 7 นี้ จะมีภารกิจหลักเป็นการทดสอบระบบนำร่อง ระบบสื่อสารทางไกล และเทคโนโลยีที่จำเป็นในการสำรวจอวกาศห้วงลึกที่ต้องเผชิญกับรังสีพลังงานสูงในระยะไกลจากโลก ภารกิจที่ฝ่ายไทยเสนอร่วมกับจีนนี้เป็นโครงการนำร่องภายใต้การดำเนินงานของภาคีความร่วมมืออวกาศไทย (Thai Space Consortium) เพื่อเตรียมความพร้อมส่งดาวเทียมไปโคจรศึกษาวิจัยดวงจันทร์ภายใน 7 ปี
ทั้งนี้ CNSA ยังยินดีให้การสนับสนุนบุคลากรในการทำงานร่วมกับหน่วยงานด้านอวกาศของไทยผ่านกิจกรรมการแลกเปลี่ยนบุคลากร อาทิ การเป็นวิทยากร อาจารย์ที่ปรึกษา และการถ่ายทอดองค์ความรู้ เพื่อสนับสนุนการดำเนินงานของ Sirindhorn Center for Geo-Informatics (SCGI) ในการเรียนการสอน ตลอดจนการพัฒนาหลักสูตรนานาชาติด้านเทคโนโลยีอวกาศและภูมิสารสนเทศในภูมิภาคอาเซียน นอกจากนี้ CNSA จะประสานงานกับมหาวิทยาลัยที่มีหลักสูตรด้านเทคโนโลยีอวกาศและหลักสูตรที่เกี่ยวข้อง (เช่น Beihang University และอื่นๆ) ในการที่จะสนับสนุนทุน
ให้บุคลากรในประเทศไทยและสมาชิกอาเซียนเข้ารับการศึกษาหรือดำเนินการวิจัยพัฒนาในมหาวิทยาลัยของจีนอีกด้วย
วันอังคารที่ 28 กุมภาพันธ์ 2566
28/02/2566
​Thailand ready to host international meetings and events
​Thailand ready to host international meetings and events
February 27, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was pleased with Thailand’s hosting of 2 major international events, which demonstrates the confidence and recognition of the global community on the country’s capability.
Thailand has been chosen to host the 62nd annual Congress of the International Congress and Convention Association (ICCA) in November 2023, and the Annual General Meeting 2023 of Asian Federation of Exhibition and Convention Associations (AFECA AGM 2023) in October 2023 in Bangkok. The latter will be organized under the theme: “ASIA UNITES”, and will be participated by members from 155 organizations and 19 countries. Hosting of the international events is believed to generate considerable income to drive forward economic recovery.
Thailand’s hosting of AFECA AGM 2023 would be a good opportunity for the region’s MICE business leaders and experts to gather and exchange views and knowledge in order to promote Asia’s MICE business at a global level.
The Prime Minister believes that MICE industry will be one of the nation’s economic drivers, in parallel with which, the soft power policy and the BCG Economic Model can also be pushed forward. Each international event held in Thailand, be it, ICCA Congress 2023, International Horticultural Expo 2026 in Udon Thani, or the Expo 2028 Phuket, will be a good opportunity for the country to showcase its capability and potential, as well as the nation’s culture and identities.
วันพฤหัสบดีที่ 23 กุมภาพันธ์ 2566
ปลัดดีอีเอส ประชุมคณะอนุกรรมการกลั่นกรองแผนการแก้ไขปัญหารัฐวิสาหกิจ สคร.
ปลัดดีอีเอส ประชุมคณะอนุกรรมการกลั่นกรองแผนการแก้ไขปัญหารัฐวิสาหกิจ สคร.
วันนี้ (23 ก.พ. 2566) ศ.พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมการประชุมคณะอนุกรรมการกลั่นกรองแผนการแก้ไขปัญหารัฐวิสาหกิจ สคร. ผ่านสื่ออิเล็กทรอนิกส์ เพื่อพิจารณาแผนการแก้ไขปัญหาของ บมจ.โทรคมนาคมแห่งชาติ และแผนวิสาหกิจ ประจำปี 2566-2570 รวมทั้งการกำหนดบทบาทการเป็นเครื่องมือรัฐของ บมจ.โทรคมนาคมแห่งชาติ โดยมี พ.อ.สรรพชัยย์ หุวะนันทน์ กรรมการผู้จัดการใหญ่ บริษัท โทรคมนาคมแห่งชาติ จำกัด (มหาชน) หรือ เอ็นที และเจ้าหน้าที่ที่เกี่ยวข้องร่วมประชุม
______________________
วันพุธที่ 1 มีนาคม 2566
ปลัดดีอีเอส เปิดสัมมนา “แนวทางการพิสูจน์และยืนยันตัวตนรูปแบบดิจิทัล”
ปลัดดีอีเอส เปิดสัมมนา “แนวทางการพิสูจน์และยืนยันตัวตนรูปแบบดิจิทัล”
วันนี้ (1 มี.ค 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดสัมมนา “กฎหมายแนวการพิสูจน์และยืนยันตัวตนรูปแบบดิจิทัล” พร้อมด้วย นายชาญณรงค์ ปราณีจิตต์ ประธานศาลอุทธรณ์ภาค1 ร่วมงาน จัดโดย ศูนย์วิจัยกฎหมายและการพัฒนาคณะนิติศาสตร์ จุฬาลงกรณ์มหาวิทยาลัย ร่วมกับ บริษัทเนชั่นแนลดิจิทัลไอดี จำกัด (NDID) โดยมีผู้บริหารและผู้เกี่ยวข้อง เข้าร่วม ณ ห้องฉัตรา 1 บอลรูม โรงแรมสยามแคมปินสกี้ กรุงเทพฯ
___________________
วันพุธที่ 1 มีนาคม 2566
01/03/2566
ครม.อนุมัติให้กระทรวงการคลังเพิ่มทุนโครงการเหมืองแร่โพแทชอาเซียน 90 ล้าน คงสัดส่วนผู้ถือหุ้นตามข้อตกลงโครงการอุตสาหกรรมอาเซียน
ครม.อนุมัติให้กระทรวงการคลังเพิ่มทุนโครงการเหมืองแร่โพแทชอาเซียน 90 ล้าน คงสัดส่วนผู้ถือหุ้นตามข้อตกลงโครงการอุตสาหกรรมอาเซียน
วันนี้ (1 มีนาคม 2566) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 28 กุมภาพันธ์ 2566 ว่า ครม.เห็นชอบการเพิ่มทุนในโครงการเหมืองแร่โพแทชของอาเซียน โดยเพิ่มทุนเพื่อชำระค่าหุ้นสามัญเพิ่มทุนส่วนแรกในสัดส่วนของกระทรวงการคลัง จำนวน 90 ล้านบาท สำหรับบริษัท อาเซียนโปแตชชัยภูมิ จำกัด (มหาชน) เพื่อคงสัดส่วนการถือหุ้นของรัฐบาลเจ้าของโครงการเป็นไปตามข้อตกลงพื้นฐานว่าด้วยโครงการอุตสาหกรรมอาเซียน (Basic Agreement) และให้โครงการสามารถดำเนินงานต่อไปได้ พร้อมทั้งมอบหมายให้กระทรวงการคลังพิจารณาใช้จ่ายงบกลาง ปีงบประมาณ 2566 เพื่อชำระค่าหุ้นสามัญเพิ่มทุนในส่วนแรกตามขั้นตอนของกฎหมายต่อไป
โครงการเหมืองแร่โพแทชของอาเซียน เป็นโครงการภายใต้ข้อตกลงพื้นฐานว่าด้วยโครงการอุตสาหกรรมอาเซียน (Basic Agreement) โดยไทยเป็นสมาชิกร่วมกับประเทศอินโดนีเซีย มาเลเซีย ฟิลิปปินส์ สิงคโปร์ และบูรไน ซึ่งข้อตกลงกำหนดให้ประเทศเจ้าของโครงการต้องร่วมลงทุนไม่น้อยกว่าร้อยละ 60 ของยอดลงทุนทั้งหมด และรัฐบาลเจ้าของโครงการต้องลงทุนไม่น้อยกว่าร้อยละ 20 ของยอดเงินลงทุนนั้น โดยอีกร้อยละ 40 ประเทศสมาชิกอาเซียนจะเป็นผู้ลงทุน โครงการนี้ มีบริษัทอาเซียนโปแตชชัยภูมิ จำกัด (มหาชน) เป็นผู้ดำเนินโครงการ มีทุนจดทะเบียน 2,805.8 ล้านบาท และกระทรวงการคลังถือหุ้นอยู่ร้อยละ 20 เป็นเงิน 516.16 ล้านบาท ลักษณะของโครงการ เป็นการทำเหมืองใต้ดินซึ่งมีแร่โพแทชและเกลือหินเป็นผลผลิตสำคัญ ตั้งอยู่ในพื้นที่จังหวัดชัยภูมิ มีมูลค่าแหล่งแร่รวม 200,000 ล้านบาท และได้เริ่มพัฒนาเหมืองขั้นต้นเพื่อการผลิตแร่โพแทชไว้แล้ว เช่น การขุดเจาะอุโมงค์เข้าสู่เหมืองใต้ดินเพื่อการขนส่ง การสร้างห้องใต้ดินเพื่อทดลองผลิตแร่โพแทช ซึ่งไม่พบปัญหาด้านวิศวกรรม
นางสาวรัชดา กล่าวด้วยว่า ที่ผ่านมา บริษัทไม่สามารถหาทุนเพื่อดำเนินธุรกิจได้ แม้ภาครัฐโดยกระทรวงการคลังได้พยายามเพิ่มทุนแก่บริษัทหลายครั้ง เช่น ขยายนิยามผู้ถือหุ้นในสัดส่วนของรัฐบาลไทยให้ครอบคลุมรัฐวิสาหกิจไทย รวมถึงบริษัทลูกของรัฐวิสาหกิจไทย แต่ไม่มีหน่วนงานใดให้ความสนใจ จึงไม่สามารถผลิตแร่ได้ตามเป้าหมายที่วางไว้ อีกทั้ง มีภาคเอกชนรายใหม่ให้ความสนใจที่จะลงทุนในโครงการ ซึ่งอาจจะส่งผลต่อสัดส่วนการถือหุ้นของบริษัทเปลี่ยนแปลง กระทรวงการคลังจึงต้องเพิ่มทุนในครั้งนี้ ให้เป็นไปตามข้อตกลงพื้นฐานว่าด้วยโครงการอุตสาหกรรมอาเซียน (Basic Agreement)
วันศุกร์ที่ 24 กุมภาพันธ์ 2566
24/02/2566
นายกรัฐมนตรี ตรวจราชการ จ.จันทบุรี และ จ.ระยอง
วันพุธที่ 22 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.จันทบุรี และ ระยอง ในวันนี้(22ก.พ.66)
โดยช่วงเช้าตรวจพื้นที่ที่ได้รับผลกระทบจากปัญหาการกัดเซาะชายฝั่งทะเลเพื่อวางแผนบริหารจัดการช
ายฝั่งอย่างเป็นระบบให้มีประสิทธิภาพและยั่งยืน ณ วัดเขาตาหน่วย อ.แหลมสิงห์ จ.จันทบุรี
จากนั้นตรวจเยี่ยมการดำเนินงานของ รพ.พระปกเกล้า อ.เมืองจันทบุรี ซึ่งเป็น รพ.หลักของจังหวัด
มีศูนย์ความเป็นเลิศด้านมะเร็งที่มีศักยภาพเป็นอันดับ 7 ของประเทศไทย
ช่วงบ่ายเป็นประธานเปิดงานมหกรรมยางพาราและพืชเศรษฐกิจ EEC 2023 ณ สำนักงานตลาดกลางยางพารา
ต.ชุมแสง อ.วังจันทร์ จ.ระยองเพื่อส่งเสริมความร่วมมือในการพัฒนาอุตสาหกรรมยางพาราสู่นวัตกรรมที่ทันสมัยและส่งเสริมการใช้ยางพาราใ
นประเทศเพิ่มมากขึ้น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 23 กุมภาพันธ์ 2566
23/02/2566
​Govt rushes to provide financial assistance to all flood-affected victims in 90 days
​Govt rushes to provide financial assistance to all flood-affected victims in 90 days
February 22, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed about the Government’s policy to provide financial support to the victims affected by flood disaster during the rainy season of 2022 in Bangkok and other 56 provinces. The cabinet, in its meeting on February 21, 2023, approved an extension of period for distribution of financial assistance to the victims from 60 days to 90 days after the budget allocation date (March 20, 2023). This is to ensure that the operation be in accordance with related regulations and criteria, and that financial assistance provision be carried out in an accurate, transparent, and fair manner.
According to Ministry of Interior’s report, there are 594,477 households registered for financial assistance in Bangkok and other 56 provinces, out of 1,046,460 households reported to be affected by flood disaster during the rainy season of 2022. The Department of Disaster Prevention and Mitigation forwarded the list of registered households to Government’s Savings Bank, and as of February 17, 2023, 553,795 households have been given financial assistance, for the total budget of 3,503,555,000 Baht.
Additional budget of 147,789,000 Baht is estimated to be given to the remaining 25,947 households out of the balance of 2,607,196,000 Baht in budget allocation for the purpose
วันศุกร์ที่ 24 กุมภาพันธ์ 2566
24/02/2566
ธ.ก.ส. ร่วมงาน Thailand Smart Money Ubon Ratchathani 2023
ธ.ก.ส.ร่วมมหกรรมการเงิน Thailand Smart Money Ubon Ratchathani 2023 โดย ธ.ก.ส.นำเงินฝาก A-Savings เงินฝากผู้สูงอายุ Senior Savings เงินฝากออมทรัพย์พิเศษ เงินฝากประจำปลอดภาษี 24 เดือน สลากดิจิทัล ธ.ก.ส. สินเชื่อดอกเบี้ยต่ำ อัตราดอกเบี้ยร้อยละ 4 ต่อปี
นายมานพ จินาไหม ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) และนายรัฐกร อัสดรธีรยุทธ์ ประธานกรรมการในเครือหนังสือพิมพ์ดอกเบี้ยและประธานการจัดงาน Thailand Smart Money 2023 ร่วมเปิดบูธงานมหกรรมการเงิน Thailand Smart Money Ubon Ratchathani 2023 โดย ธ.ก.ส. นำเงินฝาก A-Savings เงินฝากผู้สูงอายุ Senior Savings เงินฝากออมทรัพย์พิเศษ เงินฝากประจำปลอดภาษี 24 เดือน สลากดิจิทัล ธ.ก.ส. สินเชื่อดอกเบี้ยต่ำ อัตราดอกเบี้ย ร้อยละ 4 ต่อปี เช่น สินเชื่อนวัตกรรมดีมีเงินทุน สินเชื่อสานฝันสร้างอาชีพ สินเชื่อเสริมแกร่ง SME เกษตร และแคมเปญพิเศษ เมื่อดาวน์โหลดและลงทะเบียนแอปพลิเคชัน A-Mobile Plus หรือทำธุรกรรมภายในบูธ รับของรางวัลและของที่ระลึกมากมาย พิเศษ ! ฝากสลากดิจิทัล ธ.ก.ส. ขั้นต่ำ 1,000 บาท รับฟรีชุดช้อนและตะเกียบ 1 ชุด และฝากตั้งแต่ 10,000 บาทขึ้นไป รับของที่ระลึกสุดพิเศษเพิ่มอีก 1 ชิ้น แถมคะแนน A-Rewards เพิ่มอีก 100 คะแนน (สูงสุดไม่เกิน 1,400 คะแนน/สิทธิ์)
นอกจากนี้ ยังมีกิจกรรมไลฟ์จำหน่ายผลิตภัณฑ์คุณภาพจากเกษตรกรลูกค้าในราคาพิเศษ อาทิ ปลาส้มครูหยอย จากวิสาหกิจแปรรูปอาหารบ้านด่านใหม่ เม็ดมะม่วงหิมพานต์จากกลุ่มวิสาหกิจแปรรูปเม็ดมะม่วงหิมพานต์อำเภอสว่างวีระวงศ์ และน้ำปลาร้าปรุงรสจากแซ่บไลค์ ผ่าน Facebook page : ธกส บริการด้วยใจ และ Youtube : BAAC Thailand เพื่อเพิ่มช่องทางการจำหน่ายสินค้าให้กับเกษตรกรและผู้บริโภคได้รับสินค้าคุณภาพดีที่ส่งตรงจากเกษตรกรถึงหน้าบ้านท่าน ระหว่างวันที่ 24 - 26 กุมภาพันธ์ 2566 ณ ศูนย์การค้าเซ็นทรัล อุบลราชธานี ชั้น 1 จังหวัดอุบลราชธานี
วันอังคารที่ 28 กุมภาพันธ์ 2566
28/02/2566
​นายกฯ ร่วมประชาสัมพันธ์งานวันมาฆบูชา พ.ศ. 2566 “ประทีปแห่งพระธรรม นำศรัทธา บูชาเพ็ญเดือน 3” เชิญชวนพุทธศาสนิกชนร่วมกิจกรรมส่งเสริมพระพุทธศาสนา
​นายกฯ ร่วมประชาสัมพันธ์งานวันมาฆบูชา พ.ศ. 2566 “ประทีปแห่งพระธรรม นำศรัทธา บูชาเพ็ญเดือน 3” เชิญชวนพุทธศาสนิกชนร่วมกิจกรรมส่งเสริมพระพุทธศาสนา ตั้งใจทำดี ละเว้นความชั่ว ทำจิตใจให้บริสุทธิ์
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (28 กุมภาพันธ์ 2566) เวลา 08.45 น. ณ โถงกลาง ตึกสันติไมตรี ทำเนียบรัฐบาล ก่อนการประชุมคณะรัฐมนตรี นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยคณะผู้บริหาร ข้าราชการและเจ้าหน้าที่กระทรวงวัฒนธรรม เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อรณรงค์ประชาสัมพันธ์กิจกรรมส่งเสริมพระพุทธศาสนา “ประทีปแห่งพระธรรม นำศรัทธา บูชาเพ็ญเดือน 3” เนื่องในเทศกาลวันมาฆบูชา พุทธศักราช 2566 โดยมี นายธนกร วังบุญคงชนะ รัฐมนตรีประจำสำนักนายกรัฐมนตรี และนายพีระพันธุ์ สาลีรัฐวิภาค เลขาธิการนายกรัฐมนตรี เข้าร่วมกิจกรรม
โอกาสนี้ นายกรัฐมนตรีเยี่ยมชมนิทรรศการองค์ความรู้วันมาฆบูชาโดยตัวแทนนักเรียนโรงเรียนวัดอินทาราม กรุงเทพฯ จากนั้นนายกรัฐมนตรีถวายพวงมาลัยสักการะพระบรมสารีริกธาตุเพื่อความเป็นสิริมงคล และชมการสวดมนต์หมู่สรรเสริญพระรัตนตรัย ทำนองสรภัญญะ บทสรรเสริญพระพุทธคุณ โดยคณะนักเรียนระดับประถมศึกษา โรงเรียนวัดกระทุ่มเสือปลา ทีมรางวัลชนะเลิศ ประเภททีมหญิงล้วน ระดับส่วนกลาง (กรุงเทพมหานคร) ประจำปีพุทธศักราช 2566
นายกรัฐมนตรีชื่นชมและแสดงความยินดีกับนักเรียนที่ได้รับรางวัลชนะเลิศในการประกวด และกล่าวว่าเป็นบทสวดที่จำได้เคยสวดตอนเด็กและท่องจำมาโดยตลอด ซึ่งศาสนาพุทธเป็นศาสนาแห่งความร่มเย็น เป็นศาสนาแห่งความสมานฉันท์ การสวดมนต์ในช่วงเวลาว่างช่วยให้จิตใจร่มเย็นและควรเข้าใจถึงความหมายของบทสวดต่าง ๆ ซึ่งคำสอนของพระพุทธเจ้าเป็นความจริงพร้อมขอเชิญชวนพุทธศาสนิกชนร่วมกิจกรรมวันมาฆบูชา ทำบุญ ตักบาตร ฟังธรรมเทศนาที่วัดใกล้บ้าน หรือนั่งสมาธิ ปฏิบัติธรรมที่บ้านตามความสะดวก หากไม่สะดวกสามารถร่วมกิจกรรมทางศาสนาผ่านระบบออนไลน์ เพื่อความเป็นสิริมงคล ร่วมกันตั้งใจทำความดี ละเว้นความชั่ว และทำจิตใจให้บริสุทธิ์ น้อมนำหลักธรรมคำสอนทางพระพุทธศาสนามาประพฤติปฏิบัติในชีวิตประจำวัน เพื่อน้อมรำลึกถึงพระพุทธคุณขององค์พระสัมมาสัมพุทธเจ้าและขอให้ความสุขสวัสดีเกิดขึ้นแก่ตัวเอง ทุกคน และทุกครอบครัว โดยวันมาฆบูชามีความสำคัญ 4 ประการ คือ เป็นวันเพ็ญขึ้น 15 ค่ำกลางเดือนมาฆะ พระสงฆ์ 1,250 รูปมาประชุมกันโดยมิได้นัดหมายและเป็นพระอรหันต์ที่ได้รับการอุปสมบทจากพระพุทธเจ้าเป็นเอหิภิกขุอุปสัมปทา พระพุทธเจ้าทรงแสดงธรรมเทศนาโอวาทปาติโมกข์
ทั้งนี้ งานส่งเสริมพระพุทธศาสนาเนื่องในเทศกาลวันมาฆบูชา พุทธศักราช 2566 กำหนดจัดทั้งในส่วนกลางและส่วนภูมิภาคทั่วประเทศ โดยในส่วนกลางจัดกิจกรรมระหว่างวันที่ 4 – 6 มีนาคม 2566 ณ ลานคนเมือง ศาลาว่าการกรุงเทพมหานคร และในวันที่ 6 มีนาคม 2566 จัดพิธีเจริญพระพุทธมนต์ เวียนเทียน และกิจกรรม Walk Rally 9 มงคล สักการะสิ่งศักดิ์สิทธิ์ ณ วัดสุทัศนเทพวราราม เขตพระนคร กรุงเทพฯ และในส่วนภูมิภาคกำหนดจัดงานระหว่างวันที่ 1 – 6 มีนาคม 2566 ตามบริบทของแต่ละจังหวัด นอกจากนี้ยังได้จัดกิจกรรมผ่านช่องทางออนไลน์ โดยจัดทำบัตรอวยพรวันมาฆบูชาออนไลน์ (E-Card) และเชิญชวนประชาชนร่วมกิจกรรมตอบปัญหาธรรมะออนไลน์ ผ่านทาง www.dra.go.th อีกด้วย
วันจันทร์ที่ 27 กุมภาพันธ์ 2566
บีโอไอต้อนรับคณะผู้จัดงาน CAEXPO
บีโอไอต้อนรับคณะผู้จัดงาน CAEXPO
บีโอไอต้อนรับคณะผู้จัดงาน CAEXPO
เมื่อเร็ว ๆ นี้ นางสาวซ่อนกลิ่น พลอยมี รองเลขาธิการคณะกรรมการส่งเสริมเสริมการลงทุน (บีโอไอ) (กลาง) ให้การต้อนรับคณะผู้จัดงานแสดงสินค้าจีน-อาเซียน (China-ASEAN Expo) หรือ CAEXPO นำโดย Ms.Wei Zhaohui (ที่ 3 จากซ้าย) เลขาธิการสำนักงานเลขาธิการ CAEXPO ในการนำเสนอความร่วมมือและแลกเปลี่ยนข้อมูลการจัดกิจกรรมร่วมกัน โดยงาน CAEXPO ครั้งที่ 20 จะจัดขึ้นระหว่างเดือนกันยายน - ตุลาคม 2566 ณ นครหนานหนิง สาธารณรัฐประชาชนจีน
วันศุกร์ที่ 24 กุมภาพันธ์ 2566
24/02/2566
ดูเลย! บัตรเครดิต-บัตรเดบิตมียอดผิดปกติต้องทำไง?
ดูเลย! บัตรเครดิต-บัตรเดบิตมียอดผิดปกติต้องทำไง?
วันที่ 24 กุมภาพันธ์ 2566 นางสาวรัชดา ธนาดิเรก รองโฆษกประจำสำนักนายกรัฐมนตรี ย้ำเตือนประชาชนว่า ในปัจจุบันภัยอันตรายในโลกออนไลน์มีหลายรูปแบบด้วยกัน เช่น การหลอกถามข้อมูลส่วนตัวและรหัสผ่านทางโทรศัพท์ การใช้เว็บไซต์ปลอมหลอกเอาข้อมูล การส่งอีเมลแอบอ้างเป็นธนาคาร การแฮกข้อมูลจากแอปพลิเคชันหรือเว็บไซต์ที่ไม่น่าเชื่อถือ อย่างไรก็ตาม จากการตรวจสอบของธนาคารแห่งประเทศไทย พบว่าในช่วงปีที่ผ่านมาสาเหตุของการตัดเงินที่ผิดปกติผ่านบัตรเครดิตและบัตรเดบิตมักเกิดจากการที่มิจฉาชีพสุ่มข้อมูลบัตรและนำไปสวมรอยทำธุรกรรมผ่านร้านค้าออนไลน์ต่างประเทศที่ไม่มีการใช้รหัส OTP (One-Time Password) โดยเริ่มจากจำนวนเงินน้อย ๆ ก่อน แล้วเมื่อพบเลขบัตรที่สามารถใช้งานได้ ก็จะใช้เลขบัตรนั้นทำธุรกรรมที่วงเงินสูงขึ้นต่อไป
นางสาวรัชดา กล่าวว่า ทุกภาคส่วนได้บูรณาการการทำงานเพื่อป้องกันและจัดการกับอาชญากรรมออนไลน์ ซึ่งล่าสุด ธนาคารแห่งประเทศไทย โดยศูนย์คุ้มครองผู้ใช้บริการทางการเงิน ได้ออกคำแนะนำแก่ประชาชน หากพบรายการใช้จ่ายในบัตรเครดิตหรือบัตรเดบิตผิดปกติ โดยที่ไม่ได้ใช้ ให้ดำเนินการดังนี้
1.เก็บหลักฐานรายการผิดปกติ วันเวลา จำนวนเงิน
2.อายัดบัตรเครดิต/เดบิตด้วยตนเองผ่าน Mobile Banking หรือโทรติดต่อคอลเซ็นเตอร์ของธนาคารผู้ออกบัตรหรือสาขาธนาคารเพื่อขออายัดบัตรทันที
3.แจ้งปฏิเสธรายการและให้ข้อมูลหลักฐานรายการที่ผิดปกติ ผ่านคอลเซ็นเตอร์หรือสาขาของธนาคารผู้ออกบัตร
หลังจากนั้น ธนาคารดำเนินการตรวจสอบ หากพบถูกคนร้ายเอาข้อมูลบัตรไปสวมรอยทำธุรกรรม ธนาคารผู้ออกบัตรจะดำเนินการคืนเงินภายใน 5 วันทำการสำหรับบัตรเดบิต ส่วนบัตรเครดิตนั้น ธนาคารจะยกเลิกรายการที่ผิดปกติ โดยไม่ต้องชำระเงิน
"วิธีการป้องกัน แนะนำ 1)ให้ตรวจสอบรายการใช้จ่ายและการเคลื่อนไหวในบัญชีอย่างสม่ำเสมอ 2)หลีกเลี่ยงการผูกบัตรเครดิตบัตรเดบิตกับเว็บไซต์หรือแอปพลิเคชันที่ไม่น่าไว้ใจ เช่น ไม่มีการยืนยันตัวตน ไม่มีการส่ง OTP เพราะเสี่ยงต่อการถูกขโมยข้อมูล 3)จดข้อมูลว่าผูกบัตรใดไว้กับแอปพลิเคชันไหนบ้าง 4)ตั้งวงเงินในบัตรเครดิตบัตรเดบิตเท่าที่จำเป็นกับการใช้จ่าย เพื่อลดโอกาสเกิดความเสียหาย 5)หากพบรายการผิดปกติ ให้รีบติดต่อคอลเซ็นเตอร์หรือสาขาของธนาคารผู้ออกบัตรทันที สอบถามข้อมูลเพิ่มเติมที่ ศูนย์คุ้มครองผู้ใช้บริการทางการเงิน โทร.1213" นางสาวรัชดา กล่าว
วันอังคารที่ 28 กุมภาพันธ์ 2566
28/02/2566
ครม.อนุมัติเปลี่ยนแปลงวงเงินตามรายการดำเนินโครงการรถไฟฟ้าสายสีม่วง ช่วงเตาปูน-ราษฎร์บูรณะ ภายใต้กรอบงบประมาณเดิม
ครม.อนุมัติเปลี่ยนแปลงวงเงินตามรายการดำเนินโครงการรถไฟฟ้าสายสีม่วง ช่วงเตาปูน-ราษฎร์บูรณะ ภายใต้กรอบงบประมาณเดิม
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าว่า ที่ประชุมคณะรัฐมนตรี(ครม.) วันที่ 28 ก.พ. 66 ได้อนุมัติทบทวนมิติ ครม. วันที่ 25 ก.ค. 60 เกี่ยวกับการอนุมัติให้การรถไฟฟ้าขนส่งมวลชนแห่งประเทศไทย(รฟม.) ดำเนินการก่อสร้างงานโยธาโครงการถไฟฟ้าสายสีม่วง ช่วงเตาปูน-ราษฎร์บูรณะ(วงแหวนกาญจนาภิเษก) ตามที่กระทรวงคมนาคม เสนอ
สำหรับการทบทวนมติ ครม.ฯ ครั้งนี้เป็นการเปลี่ยนแปลงกรอบวงเงินรายการดำเนินงานตามโครงการฯ แต่ยังคงอยู่ภายใต้กรอบงบประมาณเดิมที่ ครม. ได้อนุมัติไว้ที่ 101,112 ล้านบาท โดยรายการที่มีการเปลี่ยนแปลง ได้แก่การปรับลดวงเงินรายการค่าจัดกรรมสิทธิ์ที่ดินจำนวน 1,323 ล้านบาท(รวมภาษีมูลค่าเพิ่ม) จากเดิม 15,913 ล้านบาท เป็น 14,590 ล้านบาท เพื่อนำไปปรับเพิ่มเป็นรายการค่าก่อสร้างทดแทนหน่วยงานที่ได้รับผลกระทบจากการก่อสร้างที่เพิ่มจาก 1,335 ล้านบาท เป็น 2,658 ล้านบาท หรือเพิ่มขึ้น 1,323 ล้านบาท
น.ส.ไตรศุลี กล่าวว่า การปรับเพิ่มค่าสิ่งปลูกสร้างทดแทนฯ ดังกล่าวเกิดขึ้นในช่วงการก่อสร้างของสัญญาที่1 (จากทั้งโครงการมีทั้งหมด 6 สัญญา) ที่เดิมขอบเขตงานได้ให้ผู้รับจ้างงานโยธาต้องดำเนินการก่อสร้างสิ่งก่อสร้างทดแทนของหน่วยงานของกองทัพบก(ทบ.) และหน่วยงานอื่นๆ วงเงิน 1,069 ล้านบาท (ส่วนของ ทบ. 1,028 ล้านบาท และหน่วยงานอื่นๆ 41 ล้านบาท) โดยพื้นที่ของ ทบ. ได้รับผลกระทบจากโครงการประกอบด้วย กรมสรรพาวุธทหารบก, กองพลทหารปืนใหญ่ต่อสู้อากาศยาน, กรมทหารม้าที่1 รักษาพระองค์ และ กองพันทหารม้าที่4 กองพลที่1 รักษาพระองค์
โดย ทบ. แจ้งว่างบประมาณที่ได้รับไม่เพียงพอต่อการดำเนินการย้ายที่ตั้งของหน่วย เนื่องจากอาคารบริเวณที่ตั้งเดิมของโรงเรียนสรรพวุธทหารบกมีการใช้ อาคาร/สิ่งปลูกสร้างและระบบสาธารณูปโภคร่วมกับหน่วยงานที่อยู่บริเวณพื้นที่ใกล้เคียง ซึ่งเมื่อต้องย้ายหน่วยไปอยู่พื้นที่ใหม่(ต.หนองสาหร่าย อ.ปากช่อง นครราชสีมา) จะต้องย้ายกำลังพลและครอบครัวไปอยู่พื้นที่แห่งใหม่ทั้งหมด ทบ.จึงยืนยันข้อเสนอรายการก่อสร้างอาหารและสิ่งปลูกสร้างฯ วงเงินรวม 2,350.05 ล้านบาท แยกเป็นราการก่อสร้างอาคารและสิ่งปลูกสร้างฯ ที่ได้รับอนุมัติจาก ครม. เดิม 1,027.62 ล้านบาท และรายการก่อสร้างฯ (เพิ่มเติม) 1,322.43 ล้านบาท
น.ส.ไตรศุลี กล่าวว่า ภายหลังเปลี่ยนแปลงรายการดำเนินงานตามโครงการฯ แล้ว กรอบวงเงินเพื่อดำเนินการตามโครงการฯ จะมีดังนี้ ค่าจัดกรรมสิทธิ์ที่ดิน 14,590 ล้านบาท ค่าสำรวจอสังหาฯ 32 ล้านบาท(คงเดิม) ค่าก่อสร้างงานโยธา 77,385 ล้านบาท(คงเดิม) ค่าสิ่งปลูกสร้างทดแทนฯ 2,658 ล้านบาท ค่าจ้างที่ปรึกษาบริหารและคุมงานก่อสร้าง 2,865 ล้านบาท(คงเดิม) ค่า Provisional Sum 3,582 ล้านบาท(คงเดิม) รวมทั้งสิ้น 101,112 ล้านบาท
สำหรับรายละเอียดการก่อสร้างงานโยธาของโครงการฯ ประกอบด้วย 6 สัญญา โดยสัญญาที่1-4 เป็นงานออกแบบและก่อสร้างอุโมงค์ทางวิ่งและสถานีใต้ดิน แยกเป็น สัญญาที่1 ช่วงเตาปูน-หอสมุดแห่งชาติ, สัญญาที่2 ช่วงหอสมุดแห่งชาติ-ผ่านฟ้า, สัญญาที่3 ช่วงผ่านฟ้า-สะพานพุทธ และสัญญาที่4 ช่วงสะพานพุทธ-ดาวคะนอง ส่วนสัญญาที่5 เป็นงานก่อสร้างโครงสร้างทางวิ่งและสถานียกระดับ ดาวคะนอง-ครุใน และสัญญาที่6 งานออกแบบและก่อสร้างระบบราง ตลอดแนวเส้นทางโครงการฯ
วันเสาร์ที่ 25 กุมภาพันธ์ 2566
25/02/2566
โฆษกรัฐบาลเผย แนวโน้มของอุตสาหกรรมอินทราโลจิสติกส์ในปี 2566 มีการขยายตัวสูง
รัฐบาลมุ่งส่งเสริมศักยภาพไทยสู่ศูนย์กลางโลจิสติกส์ในภูมิภาค
วันนี้ (25 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งยกระดับและส่งเสริมศักยภาพการจัดการคลังสินค้าไทยสู่มาตรฐานระดับสากล หลังแนวโน้มของอุตสาหกรรมระบบการจัดการคลังสินค้าภายในองค์กร หรือ อินทราโลจิสติกส์ (Intralogistics) ในปี 2566 คาดการณ์ว่าจะขยายตัว 10-15%
โฆษกประจำสำนักนายกรัฐมนตรีกล่าวว่า จากข้อมูลโดยสมาคมการจัดการระบบคลังสินค้าไทย การเติบโตของระบบการจัดการคลังสินค้าภายในองค์กร (อินทราโลจิสติกส์) ซึ่งในปี 2565 มีมูลค่าถึง 6,000-8,000 ล้านบาท ซึ่งเติบโตจากปี 2564 ประมาณ 5-8% พร้อมมองว่า สถานการณ์เศรษฐกิจในปี 2566 ที่เริ่มฟื้นตัว และโครงการเขตพัฒนาพิเศษภาคตะวันออก (EEC) มีความคืบหน้าเพิ่มเติมจากการที่รัฐบาลให้ความสำคัญเร่งด่วน จะช่วยเพิ่มขีดความสามารถในการแข่งขันของประเทศ เพิ่มมูลค่าการค้าการลงทุนระหว่างประเทศไทยกับต่างประเทศมากขึ้น และเชื่อว่าจะส่งผลให้อุตสาหกรรมอินทราโลจิสติกส์ขยายตัวได้ดีถึง 10-15% เทียบเท่าก่อนสถานการณ์แพร่ระบาดโรคโควิด-19
นอกจากนี้ สมาคมการจัดการระบบคลังสินค้าไทยยังเตรียมจัดงาน LogiMAT | Intelligent Warehouse 2023 ระหว่างวันที่ 25-27 ตุลาคม 2566 ณ อิมแพ็ค เมืองทองธานี เพื่อแสดงสินค้าชั้นนำที่เกี่ยวกับนวัตกรรมในการวางระบบคลังสินค้า และนำเสนอเทคโนโลยีการจัดการคลังสินค้าในอนาคต โดยจะเป็นงานที่เชื่อมโยงผู้ประกอบการ ผู้มีศักยภาพด้านการลงทุน และผู้มีส่วนตัดสินใจขับเคลื่อนองค์กร จากทั้งไทยและนานาชาติมากกว่า 100 แบรนด์/บริษัท สามารถดึงดูดนักลงทุนด้านโลจิสติกส์และผู้ที่สนใจได้มากกว่า 6 พันคน ซึ่งจะทำให้มีเงินสะพัดในงานรวมกว่า 1,000 ล้านบาท
“นายกรัฐมนตรียินดีที่อุตสาหกรรมคลังสินค้าอัจฉริยะ หรือ อินทราโลจิสติกส์ มีแนวโน้มเติบโตอย่างต่อเนื่องในปี 2566 ซึ่งรัฐบาลได้ดำเนินมาตรการเพื่อขับเคลื่อนพัฒนาความเชื่อมโยงด้านการขนส่งและระบบโลจิสติกส์มาโดยตลอด พร้อมยินดีร่วมมือกับทุกภาคส่วน เพื่อยกระดับการจัดการคลังสินค้าไทยสู่มาตรฐานระดับสากล เพิ่มขีดความสามารถผู้ประกอบการไทย รวมทั้งส่งเสริมศักยภาพของประเทศไทยให้เป็นศูนย์กลางอุตสาหกรรมโลจิสติกส์ในภูมิภาคอาเซียนในอนาคต” นายอนุชาฯ กล่าว
วันจันทร์ที่ 27 กุมภาพันธ์ 2566
เอกอัครราชทูตสาธารณรัฐเกาหลีประจำประเทศไทยเข้าพบ รมว.อว. ผลักดันความร่วมมือด้านเทคโนโลยีแห่งอนาคต
เอกอัครราชทูตสาธารณรัฐเกาหลีประจำประเทศไทยเข้าพบ รมว.อว. ผลักดันความร่วมมือด้านเทคโนโลยีแห่งอนาคต
เมื่อวันที่ 7 กุมภาพันธ์ 2566ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) และศ.ดร.นพ. สิริฤกษ์ ทรงศิวิไลปลัดกระทรวง อว. พร้อมด้วยผู้บริหารระดับสูงกระทรวง อว. ได้ร่วมหารือกับนายมุน ซึง-ฮย็อน (H.E. Mr. Moon Seoung-hyun)เอกอัครราชทูตสาธารณรัฐเกาหลีประจำประเทศไทย ณ ห้องพระจอมเกล้า ชั้น 4 อาคารพระจอมเกล้า สป.อว.
ในโอกาสนี้ ทั้งสองฝ่ายได้หารือเกี่ยวกับความร่วมมือระหว่างสองประเทศ รวมทั้งได้มีการแลกเปลี่ยนข้อคิดเห็นในเรื่องการส่งเสริมความร่วมมือด้านอุดมศึกษา วิทยาศาสตร์ วิจัยและนวัตกรรม ในประเด็นเทคโนโลยีแห่งอนาคต (Future Technology) ที่สาธารณรัฐเกาหลีและประเทศไทยสามารถมีความร่วมมือกัน ได้แก่ (1) เทคโนโลยีนิวเคลียร์ โดยเฉพาะการใช้ประโยชน์พลังงานนิวเคลียร์ในทางสันติ (2) เทคโนโลยีด้านอวกาศ ซึ่งสาธารณรัฐเกาหลีและประเทศไทยอยู่ระหว่างการวางแผนจัดตั้ง Space port โดยจะมีการลงนาม Implementation Agreement เพื่อศึกษาความเป็นไปได้เชิงลึกในการจัดตั้ง Space port ในประเทศไทย ในช่วงกลางเดือนกุมภาพันธ์ และ (3) รถยนต์ไฟฟ้า (EV) ซึ่งสาธารณรัฐเกาหลีและประเทศไทยเห็นร่วมกันว่าจะเป็นตลาดรถยนต์แห่งอนาคต โดยเฉพาะอุตสาหกรรมการผลิตแบตเตอรี่ เป็นต้น ซึ่งคาดว่า 3 เทคโนโลยีนี้จะช่วยส่งเสริมการลงทุนของบริษัทเอกชนสาธารณรัฐเกาหลีในประเทศไทยให้มากยิ่งขึ้น
พร้อมกันนี้ อว. ยังเสนอให้สาธารณรัฐเกาหลีพิจารณาประเทศไทยเป็นศูนย์กลางแห่งอาเซียน (Hub for South East Asia) ด้าน Technology and Innovation ซึ่งจะช่วยดึงดูดบริษัทเอกชนและบุคลากรที่มีความสามารถในด้าน IT, AI และ IoT เพื่อพัฒนางานวิจัยจากหน่วยงานวิจัยและมหาวิทยาลัยจากทั้งสองประเทศ นอกจากนี้ ทั้งสองฝ่ายเห็นตรงกันว่า การพัฒนาความร่วมมือด้านอุดมศึกษา วิทยาศาสตร์ วิจัยและนวัตกรรม ควรดำเนินในรูปแบบของ Project มากยิ่งขึ้น เพื่อให้เกิดผลรับที่เป็นรูปธรรม และพร้อมสนับสนุนให้เกิดการสร้างกลไกการทำงานด้าน อววน. โดยคณะกรรมการร่วมระหว่างสองประเทศด้าน อววน. (Joint Committee) โดยมีกรอบความร่วมมือใหญ่ควบคุมการทำงานให้เป็นไปในทิศทางเดียวกันมากขึ้น ซึ่งจะทำให้การดำเนินงานมีความชัดเจนและต่อเนื่อง
วันอังคารที่ 28 กุมภาพันธ์ 2566
28/02/2566
ยกเว้นค่าธรรมเนียมบริการงานทะเบียนราษฎรผ่านระบบดิจิทัล
วันอาทิตย์ที่  26 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้าสู่การเป็นรัฐบาลดิจิทัล โดยเห็นชอบ
ร่างกฎกระทรวงกำหนดการปฏิบัติงานการทะเบียนราษฎรด้วยระบบดิจิทัล (ฉบับที่...) พ.ศ...
ซึ่งเป็นการยกเว้นค่าธรรมเนียมให้แก่ประชาชนที่รับบริการงานทะเบียนราษฎรผ่านระบบดิจิทัล ได้แก่
การแจ้งการย้ายที่อยู่ในสำนักทะเบียนเดียวกัน และการแจ้งย้ายที่อยู่ปลายทาง
การมอบหมายหรือมอบอำนาจให้แจ้งหรือยื่นคำร้องเพื่อดำเนินการตาม พ.ร.บ.การทะเบียนราษฎร
และการคัดหรือคัดและรับรองรายการทะเบียนบ้าน ทะเบียนประวัติ และทะเบียนเกิด
เฉพาะกรณีรายการที่ผู้ขอเป็นเจ้าของข้อมูล ทั้งนี้
เพื่อส่งเสริมให้ประชาชนรับบริการทะเบียนราษฎรผ่านระบบดิจิทัล ลดการใช้เอกสาร
ลดภาระค่าใช้จ่ายและการเดินทางของประชาชนในการเข้ารับบริการ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 23 กุมภาพันธ์ 2566
23/02/2566
ธอส. จัดโปรเด็ดร่วมงาน Thailand Smart Money อุบลราชธานี ครั้งที่ 8 ลุ้นรับสินเชื่อบ้าน Golden Minute อัตราดอกเบี้ยต่ำปีที่ 1 - 2  เพียง 2.50% ต่อปี เท่านั้น!!
ธอส. จัดโปรโมชั่นเด็ดตะลุยแดนอีสาน ในงาน Thailand Smart Money อุบลราชธานี ครั้งที่ 8 จัดขึ้นระหว่างวันที่ 24-26 กุมภาพันธ์ 2566 ณ ศูนย์การค้าเซ็นทรัล อุบลราชธานี
ธนาคารอาคารสงเคราะห์ (ธอส.) จัดโปรโมชั่นเด็ดตะลุยแดนอีสาน ในงาน Thailand Smart Money อุบลราชธานี ครั้งที่ 8 ด้วยการนำผลิตภัณฑ์ทางการเงินของธนาคาร นำโดย สินเชื่อบ้านอัตราดอกเบี้ยต่ำ ปีที่ 1 เท่ากับ MRR-3.15% (ปัจจุบันเท่ากับ 3.25%) ต่อปี เฉลี่ย 3 ปีแรกเพียง 3.70% (อัตราดอกเบี้ย MRR ของ ธอส.ในปัจจุบันเท่ากับ 6.40% ต่อปี) ผ่อนชำระนานสูงสุดถึง 40 ปี ให้กู้ครอบคลุมทุกวัตถุประสงค์หลัก อาทิ ซื้อบ้าน/คอนโดมิเนียม ปลูกสร้าง และรีไฟแนนซ์ หลักประกันในการยื่นคำขอกู้ต้องอยู่ในพื้นที่จังหวัดอุบลราชธานี และพื้นที่ใกล้เคียง จองสิทธิ์ภายในงาน ยื่นกู้ตั้งแต่วันที่ 24 กุมภาพันธ์ - 31มีนาคม 2566 อนุมัติและทำนิติกรรมภายในวันที่ 28 เมษายน 2566 พิเศษ!! ผู้ที่จองสิทธิ์ยังมีโอกาสได้ลุ้นโปรโมชั่นพิเศษกับช่วง Golden Minute อัตราดอกเบี้ยต่ำปีที่ 1 - 2 เพียง MRR-3.90% ต่อปี (ปัจจุบันเท่ากับ 2.50% ต่อปี) ในวันอาทิตย์ที่ 26 กุมภาพันธ์ 2566 เวลา 15.00-15.15 น. (วงเงินมีจำนวนจำกัด)
สลากออมทรัพย์ ธอส. ให้ผลตอบแทนดีโอกาสถูกรางวัลสูง ประกอบด้วย ชุดพิมานมาศ Plus หน่วยละ 50,000 บาท ผลตอบแทนหน้าสลาก 1.25% ต่อปี พร้อมโอกาสลุ้นรางวัลที่ 1 รางวัลละ 3 ล้านบาท และรางวัลเลขท้าย 4 ตัว, 3 ตัว, 2 ตัว และ 1 ตัวทุกงวด ชุดต่อเงิน ต่อทอง หน่วยละ 10,000 บาท ผลตอบแทนหน้าสลาก 0.50% ต่อปี พร้อมโอกาสลุ้นรางวัลที่ 1 เป็นสลากชุดต่อเงิน ต่อทอง มูลค่า 1 ล้านบาท และชุดเกล็ดดาว Plus หน่วยละ 5,000 บาท ผลตอบแทนหน้าสลาก 0.65% ต่อปี โอกาสถูกรางวัลที่ 1 มูลค่า 1 ล้านบาท จองสิทธิ์ภายในงานและซื้อสลากระหว่างวันที่ 24 กุมภาพันธ์ - 5 มีนาคม 2566 ณ สาขา จ.อุบลราชธานี ศรีสะเกษ อำนาจเจริญ สุรินทร์ ยโสธร นครราชสีมา ชัยภูมิ บุรีรัมย์ ขอนแก่น มหาสารคาม ร้อยเอ็ด อุดรธานี เลย หนองบัวลำภู หนองคาย สกลนคร กาฬสินธุ์ มุกดาหาร นครพนม และบึงกาฬ (เงื่อนไขเป็นไปตามที่ธนาคารกำหนด) สำหรับลูกค้าทีจองสิทธิ์/ซื้อสลากออมทรัพย์ ชุด เกล็ดดาว Plus / ชุด ต่อเงินต่อทอง และชุดพิมานมาศ Plus ตั้งแต่ 50,000 บาท ขึ้นไป ต่อรายการ จะได้รับกระเป๋าลดโลกร้อน จำนวน 1 ราย ต่อ 1 ใบ ต่อผลิตภัณฑ์
บ้านมือสอง ธอส. คุณภาพดี ทำเลเด่นกว่า 100 รายการ มาจำหน่ายในราคาลดสูงสุด 40% ราคาต่ำสุดเพียง 260,000 บาท ได้แก่ ทรัพย์ประเภททาวน์เฮ้าส์ 1 ชั้น ขนาดเนื้อที่ 27 ตารางวา อ.ปะคำ จ.บุรีรัมย์ พร้อมสิทธิ์รับสินเชื่ออัตราดอกเบี้ยต่ำสุด นานสูงสุดถึง 24 เดือน วางเงินประกันซื้อทรัพย์ 5,000 บาท ทั้งนี้ ลูกค้าที่ใช้บริการผลิตภัณฑ์การเงินตามเงื่อนไขและระยะเวลาที่ธนาคารกำหนด ได้รับของสมนาคุณฟรีอีกมากมาย โดยงาน Thailand Smart Money อุบลราชธานี ครั้งที่ 8 จะจัดขึ้นระหว่างวันที่ 24-26 กุมภาพันธ์ 2566 ณ ศูนย์การค้าเซ็นทรัล อุบล สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL ,GHB ALL GEN และ www.ghbank.co.th
วันอังคารที่ 28 กุมภาพันธ์ 2566
28/02/2566
ครม. อนุมัติมาตรการให้ความช่วยเหลือผู้ประกอบการ SMEs ผ่านโครงการค้ำประกันสินเชื่อ Portfolio Guarantee Scheme (PGS) ระยะที่ 10   วงเงินค้ำประกันรวม   50,000 ล้านบาท
ครม. อนุมัติมาตรการให้ความช่วยเหลือผู้ประกอบการ SMEs ผ่านโครงการค้ำประกันสินเชื่อ Portfolio Guarantee Scheme (PGS) ระยะที่ 10   วงเงินค้ำประกันรวม   50,000 ล้านบาท
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี วันนี้ (28 กุมภาพันธ์ 2566) เห็นชอบมาตรการให้ความช่วยเหลือผู้ประกอบการ SMEs ผ่านโครงการค้ำประกันสินเชื่อ Portfolio Guarantee Scheme (PGS) ระยะที่ 10 โดยอนุมัติงบฯ วงเงินรวมไม่เกิน 7,125 ล้านบาท สำหรับดำเนินโครงการ ฯ โดยมีรายละเอียดสรุปได้ ดังนี้
- วัตถุประสงค์ เพื่อช่วยเหลือผู้ประกอบการ SMEs ที่มีศักยภาพที่ต้องการสินเชื่อ แต่หลักประกันไม่เพียงพอหรือมีปัญหาด้านสภาพคล่อง ให้มีโอกาสเข้าถึงสินเชื่อจากสถาบันการเงินและสามารถประกอบธุรกิจต่อไปได้ ผ่านกลไกการค้ำประกันสินเชื่อของบรรษัทประกันสินเชื่ออุตสาหกรรมขนาดย่อม (บสย.)
- วงเงินค้ำประกันรวม 50,000 ล้านบาท (ไม่เกิน 40 ลบ./ราย รวมทุกสถาบันการเงิน และการยื่นขอค้ำประกันขั้นต่ำครั้งละไม่น้อยกว่า 10,000 บาท)
- อายุการค้ำประกัน ไม่เกิน 10 ปี
ระยะเวลารับคำขอค้ำประกันสินเชื่อ 2 ปี นับตั้งแต่วันที่ คณะรัฐมนตรีอนุมัติ
- ค่าธรรมเนียมการค้ำประกัน รวมทั้งโครงการเฉลี่ยไม่เกินร้อยละ 1.75 ต่อปี และสามารถจัดสรรอัตรา ค่าธรรมเนียมการค้ำประกันสินเชื่อที่รัฐบาลจ่ายแทนผู้ประกอบการ SMEs ในแต่ละโครงการย่อยได้ตามความเหมาะสม
- การจ่ายค่าประกันชดเชย บสย. จ่ายค่าประกันชดเชยตลอดโครงการ ( 10 ปี) โดย บสย. จะเริ่มจ่ายค่าประกันชดเชยครั้งแรกในปีที่ 2 ของการค้ำประกันและในปีถัดไปจนสิ้นสุดการค้ำประกัน
- การขอรับการชดเชย รวมทั้งสิ้นไม่เกิน 7,125 ล้านบาท
- ประโยชน์ที่คาดว่าจะได้รับ - มีผู้ประกอบการ SMEs ได้รับสินเชื่อเพิ่มขึ้นไม่ต่ำกว่า 76,900 ราย ก่อให้เกิดสินเชื่อในระบบสถาบันการเงินไม่ต่ำกว่า 60,000 ล้านบาท
โฆษกประจำสำนักนายกรัฐมนตรี กล่าวเพิ่มเติมว่า โครงการ PGS ระยะที่ 10 ดำเนินการต่อเนื่องจากโครงการ PGS ระยะที่ 9 ซึ่งครั้งนี้ ได้เพิ่มเติมกลุ่มเป้าหมายให้รวมถึงผู้ประกอบการ SMEs ขนาดเล็กด้วย (SSMEs) ซึ่งผลการดำเนินงานโครงการ PGS ระยะที่ 9 สามารถช่วยผู้ประกอบการ SMEs แล้ว 37,823 ราย และเกิดสินเชื่อจำนวน 187,494 ล้านบาท
วันอังคารที่ 28 กุมภาพันธ์ 2566
28/02/2566
ครม. ขยายระยะเวลาโครงการสินเชื่อเพื่อเป็นค่าใช้จ่ายสำหรับผู้มีอาชีพอิสระ ที่ได้รับผลกระทบจากการแพร่ระบาดโควิด - 19   ถึงมีนาคม 2568   ช่วยลูกหนี้ธ. ออมสิน และ ธ.ก.ส.
ครม. ขยายระยะเวลาโครงการสินเชื่อเพื่อเป็นค่าใช้จ่ายสำหรับผู้มีอาชีพอิสระ ที่ได้รับผลกระทบจากการแพร่ระบาดโควิด - 19   ถึงมีนาคม 2568   ช่วยลูกหนี้ธ. ออมสิน และ ธ.ก.ส.   มีเวลาสามารถทยอยชำระหนี้ได้ตามศักยภาพ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี วันนี้ (28 กุมภาพันธ์ 2566) ปรับปรุงหลักเกณฑ์การดำเนินโครงการสินเชื่อเพื่อเป็นค่าใช้จ่ายสำหรับผู้มีอาชีพอิสระ ที่ได้รับผลกระทบจากการแพร่กระจายของโรคติดเชื้อไวรัสโคโรนา (โรคโควิด - 19 ) ขยายระยะเวลากู้เพิ่มอีก 2 ปี จากเดิมไม่เกิน 3 ปี เป็นไม่เกิน 5 ปี สิ้นสุดระยะเวลากู้วันที่ 24 มี.ค. 2568 เพื่อช่วยให้ลูกหนี้ที่ประสบปัญหาสภาพคล่องทางการเงินและมีรายได้ไม่เพียงพอที่จะชำระหนี้ตามกำหนด มีเวลาในการผ่อนชำระหนี้มากขึ้นและสามารถทยอยชำระหนี้ได้ตามศักยภาพ
โครงการสินเชื่อเพื่อเป็นค่าใช้จ่ายสำหรับผู้มีอาชีพอิสระที่ได้รับผลกระทบจากโรคโควิด - 19 มีวัตถุประสงค์เพื่อเพิ่มสภาพคล่องชั่วคราวในการดำรงชีวิตแก่ประชาชนที่มีอาชีพอิสระ เช่น หาบเร่ แผงลอย ลูกจ้างภาคการเกษตร เป็นต้น ซึ่งมีภาระค่าใช้จ่ายจำเป็นหรือภาระหนี้ที่ต้องชำระ เช่น สินเชื่อรถยนต์ สินเชื่อที่อยู่อาศัย หรือจำเป็นต้องใช้จ่ายฉุกเฉิน รวมถึงป้องกันการผิดนัดชำระหนี้หรือพึ่งพาสินเชื่อที่มีอัตราดอกเบี้ยสูงหรือสินเชื่อนอกระบบ โดยวงเงินสินเชื่อรวม 40,000 ล้านบาท โดยธนาคารออมสินสนับสนุนสินเชื่อวงเงิน 20,000 ล้านบาท และ ธ.ก.ส. สนับสนุนสินเชื่อวงเงินรวม 20,000 ล้านบาท ให้วงเงินสินเชื่อ 10,000 บาท/ราย และอัตราดอกเบี้ยคงที่ไม่เกินร้อยละ 0.10 /เดือน ระยะเวลากู้ไม่เกิน 3 ปี ปลอดชำระเงินต้นและดอกเบี้ย 12 เดือน ปัจจุบัน ได้สิ้นสุดระยะเวลาดำเนินโครงการฯ หรือสิ้นสุดการอนุมัติสินเชื่อแล้วตั้งแต่วันที่ 30 มิ.ย. 2564 โดยข้อมูล ณ วันที่ 21 ก.พ. 66 ธ.ออมสิน มียอดอนุมัติสินเชื่อ 1,980,464 ราย เป็นจำนวนเงินทั้งสิ้น 19,804.64 ล้านบาท และมียอดสินเชื่อคงค้าง 6,669 ล้านบาท ขณะที่ ธ.ก.ส. มียอดอนุมัติสินเชื่อจำนวน 913,548 ราย เป็นจำนวนเงินทั้งสิ้น 9,086 ล้านบาท และมียอดสินเชื่อคงค้าง 2,349 ล้านบาท
วันอาทิตย์ที่ 26 กุมภาพันธ์ 2566
26/02/2566
​โฆษกรัฐบาลเผย นายกฯ พร้อมเดินหน้าผลักดันและส่งเสริมนโยบายการท่องเที่ยวเชิงสุขภาพ ยกระดับไทยเป็น “เมืองท่องเที่ยวเชิงสุขภาพโลก”
​โฆษกรัฐบาลเผย นายกฯ พร้อมเดินหน้าผลักดันและส่งเสริมนโยบายการท่องเที่ยวเชิงสุขภาพ ยกระดับไทยเป็น “เมืองท่องเที่ยวเชิงสุขภาพโลก”
วันนี้ (26 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้ความสำคัญกับระบบสาธารณสุขไทย โดยเฉพาะการส่งเสริมนโยบายการพัฒนาประเทศไทยให้เป็นศูนย์กลางสุขภาพนานาชาติ (Medical Hub) เพื่อยกระดับประเทศไทยสู่การเป็น “เมืองท่องเที่ยวเชิงสุขภาพโลก
โฆษกประจำสำนักนายกรัฐมนตรี กล่าวว่า นายกรัฐมนตรีได้มีข้อสั่งการให้หน่วยงานที่เกี่ยวข้องผลักดันการส่งเสริมการท่องเที่ยวเชิงการแพทย์ และการยกระดับการท่องเที่ยวเชิงสุขภาพให้สำเร็จตามแผน ทั้งนี้ ผลการขับเคลื่อนยุทธศาสตร์การพัฒนาประเทศไทยให้เป็นศูนย์กลางสุขภาพนานาชาติ (ปี 2560 - 2569) ได้ดำเนินการยกระดับการท่องเที่ยวเชิงสุขภาพ ดังนี้
1. ดำเนินการผ่านกลไกคณะกรรมการนโยบายการท่องเที่ยวเชิงสุขภาพ เพื่อขับเคลื่อนแผนพัฒนาและฟื้นฟูการท่องเที่ยวอย่างยั่งยืน โดยมีพื้นที่นำร่องในจังหวัดภูเก็ต พังงา และกระบี่
2. ดำเนินการภายใต้แผนงานบูรณาการสร้างรายได้จาการท่องเที่ยวในปีงบประมาณ 2565 - 2566 มีผลดำเนินการ เช่น การยกระดับสถานประกอบการตามเกณฑ์มาตรฐานคุณภาพระดับสากล พัฒนาเมืองสมุนไพรและจังหวัดท่องเที่ยว ยกระดับการสร้างสรรค์สินค้า บริการและการบริหารจัดการท่องเที่ยวยั่งยืน โดยในปี 2567 จะจัดทำกรอบการจัดทำคำของบประมาณ ภายใต้แผนงานบูรณาการสร้างรายได้จากการท่องเที่ยว ซึ่งได้กำหนดแนวทางการพัฒนาและส่งเสริมรูปแบบการท่องเที่ยวคุณภาพสูง โดยมีโครงการส่งเสริม การท่องเที่ยวเชิงสุขภาพอยู่ภายใต้แนวทางดังกล่าว
นอกจากนี้ ยังขับเคลื่อนจังหวัดภูเก็ตในการเป็นเจ้าภาพ Specialized Expo 2028 เพื่อยกระดับจังหวัดภูเก็ตสู่เมืองท่องเที่ยวเชิงสุขภาพระดับโลกและขับเคลื่อนการท่องเที่ยวเชิงสุขภาพในรูปแบบ Sports Tourism
“นายกรัฐมนตรีเชื่อมั่นว่า การผลักดันนโยบายการท่องเที่ยวเชิงสุขภาพของรัฐบาล จะสามารถยกระดับประเทศไทยให้เป็น “เมืองท่องเที่ยวเชิงสุขภาพโลก” ได้อย่างเต็มศักยภาพ ซึ่งถือเป็นตลาดใหม่ที่สำคัญอย่างยิ่งในยุคหลังสถานการณ์โควิด – 19 คลี่คลาย เนื่องจากไทยมีความพร้อมทั้งด้านอุตสาหกรรมทางการแพทย์ที่ครบวงจร ด้านคุณภาพและมาตรฐานการรักษาที่ได้รับการยอมรับในระดับสากล รัฐบาลจึงพร้อมที่จะเดินหน้า ส่งเสริมนโยบายดังกล่าวอย่างต่อเนื่อง เพื่อเพิ่มมูลค่าทางเศรษฐกิจ เพิ่มรายได้เข้าประเทศ พร้อมกับการดูแลสุขภาพของประชาชนในประเทศ” นายอนุชาฯ กล่าว
วันจันทร์ที่ 27 กุมภาพันธ์ 2566
"อว.พารู้ พารัก รากเหง้าแผ่นดินไทย" สารคดีประวัติศาสตร์ 3 เรื่อง 3 รส
"อว.พารู้ พารัก รากเหง้าแผ่นดินไทย" สารคดีประวัติศาสตร์ 3 เรื่อง 3 รส สัมผัสรากเหง้าภูมิปัญญาในอดีต เรียนรู้ปัจจุบัน ต่อยอดสร้างโอกาสในอนาคต
3 กุมภาพันธ์ 2566 กระทรวงการอุดมศึกษา วิทยาศาสตร์ วิจัยและนวัตกรรม (อว.) ร่วมกับ สำนักงานการวิจัยแห่งชาติ (วช.) และธัชชา วิทยสถานสังคมศาสตร์ มนุษยศาสตร์ และศิลปกรรมศาสตร์แห่งประเทศไทย จับมือ มหาวิทยาลัยศิลปากร และองค์การกระจายเสียงและแพร่ภาพสาธารณะแห่งประเทศไทย (ส.ส.ท.) ผลิตภาพยนตร์สารคดีที่สะท้อนประวัติศาสตร์ รากเหง้าของคนไทย จากโครงการ "อว.พารู้ พารัก รากเหง้าแผ่นดินไทย" เป็นทั้งความบันเทิงและเครื่องมือสื่อสารที่ทรงพลังในการบอกเล่าเรื่องราวที่เชื่อมโยงอดีตมาสู่ปัจจุบัน สร้างแรงบันดาลใจสู่การรักษา "ศิลปวัฒนธรรม" ของประเทศ ทั้งส่วนที่เป็นการอนุรักษ์ การปรับเปลี่ยนและพัฒนา ให้คนไทยและเยาวชนคนรุ่นใหม่มีความเข้าใจและความภาคภูมิใจในประวัติศาสตร์ความเป็นไทยให้ถึงแก่น นำไปสู่การเรียนรู้และต่อยอดสร้างโอกาสในอนาคต โดยได้รับเกียรติจาก ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานแถลงข่าวเปิดตัวโครงการ พร้อมด้วย ศ.ดร.นพ.สิริฤกษ์ ทรงศิวิไล ปลัดกระทรวง อว. ดร.วิภารัตน์ ดีอ่อง ผู้อำนวยการ วช. ผู้บริหารหน่วยงาน มหาวิทยาลัย ผู้ทรงคุณวุฒิ และแขกผู้มีเกียรติเข้าร่วมงาน ณ ห้องแถลงข่าว ชั้น 1 สำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
สารคดีสั้น 3 เรื่อง 3 รส เป็นเรื่องราวจากหลักฐานข้อมูลทางประวัติศาสตร์ ที่ถูกสืบค้น รวบรวม และบันทึกไว้ โดยนักวิชาการโบราณคดี จาก ม.ศิลปากร ในมุมใหม่ที่ไม่เคยถูกเปิดเผยมาก่อน ที่สร้างความภาคภูมิใจและแรงบันดาลใจจากภูมิปัญญาในอดีต เชื่อมโยงรากเหง้าอันรุ่งเรือง มั่งคั่งและรุ่งโรจน์ สู่การเรียนรู้และต่อยอดในปัจจุบัน เพื่อทำอดีตให้เป็นโอกาสของอนาคต นำไปสู่การรับรู้และมีทัศนคติของการเป็นพลเมือง การอยู่ร่วมกันอย่างไม่แบ่งแยก การเข้าใจบริบทของการเปลี่ยนแปลง และร่วมกันพัฒนาประเทศต่อไป โดยมีรายละเอียดของสารคดีสั้นทั้ง 3 เรื่อง ได้แก่
1. มรสุมแสงดาว...เรื่องราวของสุวรรณภูมิ ไม่ใช่ดินแดนแห่งความเชื่อหรือตำนาน แต่เป็นดินแดนของประวัติศาสตร์ ภูมิปัญญา การค้า มิใช่เป็นเพียงอดีต "รุ่งเรือง" แต่จะเป็นอนาคตรุ่งโรจน์ที่ของภูมิภาคเอเชียตะวันออกเฉียงใต้
2. เกลือศาสตร์...เรื่องราวประวัติศาสตร์ของวัตถุดิบอาหารที่สำคัญอย่างยิ่งสำหรับคนไทยอย่าง "เกลือ" ทรัพยากรที่มีค่าดั่งทอง ที่สร้างความ "มั่งคั่ง" ให้แผ่นดิน ในดินแดนที่เคยถูกเรียกว่าสุวรรณภูมิ
3. แพรวพราว...เรื่องราวของหญิงสาวคนรุ่นใหม่ ที่เห็นคุณค่าวิถีแห่งวัฒนธรรมโบราณ นำมาเรียนรู้และต่อยอดงานของเธอจน "รุ่งโรจน์" ประสบความสำเร็จ
นอกจากนี้ โครงการ "อว.พารู้ พารัก รากเหง้าแผ่นดินไทย" ยังมีโครงการสำหรับเยาวชนคนรุ่นใหม่ที่สนใจประวัติศาสตร์มาร่วมสร้างสรรค์ไอเดีย ในโครงการประกวดภาพยนตร์สั้นประวัติศาสตร์ แก่นไทย เชื่อมไทย เชื่อมโลก และโครงการพัฒนาสื่อทางประวัติศาสตร์ผ่าน Interactive Storytelling Game เพื่อถ่ายทอดวัฒนธรรมความเป็นไทยไปสู่คนรุ่นใหม่ได้รู้จักมากยิ่งขึ้น
ทั้งนี้ สามารถติดตามรับชมสารคดีแนวประวัติศาสตร์ 3 เรื่อง 3 รส ก่อนใคร ในวันที่ 4 กุมภาพันธ์ 2566 เวลา 10.00 น. ทาง www.VIPA.me
วันพุธที่ 1 มีนาคม 2566
01/03/2566
พ่อเมืองอ่างทองยืนยัน ผู้ประสบภัยทุกครัวเรือนจะได้รับเงินช่วยเหลือตามมติคณะรัฐมนตรีอย่างครบถ้วนและทั่วถึง
พ่อเมืองอ่างทองยืนยัน ผู้ประสบภัยทุกครัวเรือนจะได้รับเงินช่วยเหลือตามมติคณะรัฐมนตรีอย่างครบถ้วนและทั่วถึง
เมื่อวันที่ 1 มี.ค. 66 นายรังสรรค์ ตันเจริญ ผู้ว่าราชการจังหวัดอ่างทอง เปิดเผยถึงกรณีสื่อมวลชนเผยแพร่ข่าว ว่า มีบุคคลโพสต์ในโซเชียลมีเดียว่าจะเตรียมว่ายน้ำข้ามแม่น้ำเจ้าพระยา จ.อ่างทอง ทวงเงินเยียวยาน้ำท่วมปี 65 กว่า 13,423 ครัวเรือน ๆ ละ 30,000 บาท จากรัฐบาลเพื่อพี่น้องชาวอ่างทอง นั้น
นายรังสรรค์ ตันเจริญ ผู้ว่าราชการจังหวัดอ่างทอง กล่าวว่า จังหวัดอ่างทองขอเรียนว่า การสื่อสารผ่านทางโซเชียลมีเดียของบุคคลท่านดังกล่าว น่าจะเป็นการสื่อสารในลักษณะการทำแคมเปญการหาเสียงว่าน้ำท่วมจะเหมาจ่ายครัวเรือนละ 30,000 บาท ไม่ใช่เป็นการทวงเงินเยียวยาน้ำท่วมที่ประชาชนยังไม่ได้รับ ส่วนบุคคลที่จะว่ายน้ำนั้นมีบ้านเกิดอยู่จังหวัดอ่างทอง และได้มีการลงพื้นที่มาหาเสียงเปิดตัวลงสมัครสมาชิกสภาผู้แทนราษฎร (ส.ส.) ที่จังหวัดอ่างทองครั้งหนึ่งแล้วในงานศาลเจ้ากวนอูที่ผ่านมา
นายรังสรรค์ ตันเจริญ ผู้ว่าราชการจังหวัดอ่างทอง กล่าวต่ออีกว่า สำหรับในส่วนของการจ่ายเงินช่วยเหลือผู้ประสบอุทกภัยในพื้นที่จังหวัดอ่างทอง ขอยืนยันว่า ผู้ประสบภัยทุกครัวเรือนจะได้รับเงินช่วยเหลือตามมติคณะรัฐมนตรีอย่างครบถ้วนและทั่วถึง จำนวน 24,492 ครัวเรือน วงเงิน 143.56 ล้านบาท แต่ในขณะนี้ยังมีผู้ประสบภัยบางส่วนที่อยู่ระหว่างดำเนินการจ่ายเงินเยียวยา ได้แก่
กลุ่มที่ 1. กลุ่มที่แก้ไขข้อมูลจำนวน 211 ราย ซึ่งจะทำการโอนเงินไม่เกินวันที่ 3 มีนาคม 66 นี้
กลุ่มที่ 2. กลุ่มผู้ประสบภัยน้ำท่วมในช่วงฤดูฝน ปี 2565 เพิ่มเติม (หลัง 28 ต.ค. 65) จำนวน 61 ครัวเรือน ที่ได้รับอนุมัติเงินช่วยเหลือเพิ่มเติมตามมติคณะรัฐมนตรีเมื่อวันที่ 28 ก.พ. 66 โดยทางจังหวัดได้เร่งรัดให้อำเภอทำข้อมูลลงระบบภายในวันนี้
กลุ่มที่ 3. ความช่วยเหลือด้านการเกษตรทุกประเภท จำนวน 55.79 ล้านบาท จังหวัดได้ส่งข้อมูลให้กระทรวงเกษตรและสหกรณ์ครบถ้วนแล้ว และได้รับข้อมูลล่าสุดว่า ขณะนี้กรมบัญชีกลาง กระทรวงการคลัง อยู่ระหว่างดำเนินการอนุมัติขยายวงเงิน ก่อนโอนเข้าบัญชีเกษตรกร แยกเป็น ด้านพืช 45.46 ล้านบาท ด้านประมง 8.53 ล้านบาท และด้านปศุสัตว์ 1.79 ล้านบาท
และกลุ่มที่ 4. ความช่วยเหลือด้านที่อยู่อาศัย วงเงินความช่วยเหลือ 20.07 ล้านบาท ซึ่งวงเงินงบประมาณที่ได้รับจัดสรรไม่เพียงพอ โดยทางจังหวัดอ่างทองได้ทำเรื่องขอขยายวงเงินไปยังกรมป้องกันและบรรเทาสาธารณภัย (ปภ.) เพื่อนำมาจ่ายเยียวยาประชาชนแล้ว
“จังหวัดอ่างทอง ขอเรียนยืนยันว่า การเยียวยาช่วยเหลือพี่น้องประชาชนผู้ประสบอุทกภัยในทุกพื้นที่ของจังหวัดอ่างทอง ทางอำเภอและองค์กรปกครองส่วนท้องถิ่นทุกแห่ง ได้ดำเนินการอย่างครบถ้วน ทั่วถึง และพี่น้องประชาชนที่ได้รับผลกระทบได้รับรู้ รับทราบ และมีความพึงพอใจ เพราะจังหวัดอ่างทอง มุ่งเน้นขับเคลื่อนการดูแลพี่น้องประชาชนที่ได้รับผลกระทบทุกคนด้วยพลังของภาคีเครือข่ายทั้ง 7 ภาคี อย่างเต็มกำลังความสามารถ ครอบคลุมในทุกมิติ โดยไม่ทิ้งใครไว้ข้างหลัง เพราะความทุกข์ของพี่น้องประชาชน คือความทุกข์ของข้าราชการทุกคน ดังนั้น พี่น้องประชาชนทุกคนต้องได้รับการดูแลจากภาครัฐอย่างทั่วถึงตามหลักเกณฑ์ที่กฎหมายกำหนดอย่างแน่นอน ทั้งนี้ หากพี่น้องประชาชนมีข้อสอบถามเพิ่มเติม สามารถติดต่อศูนย์ดำรงธรรมจังหวัดอ่างทอง หรือโทรสายด่วนศูนย์ดำรงธรรม 1567 ตลอด 24 ชั่วโมง” ผวจ.อ่างทอง กล่าวเพิ่มเติมในช่วงท้าย
วันพุธที่ 1 มีนาคม 2566
01/03/2566
​รัฐบาลเร่งเครื่องหนุนหน่วยงานรัฐใช้ระบบดิจิทัลให้บริการประชาชน สพร.เปิด “ระบบท้องถิ่นดิจิทัล” ชวน อปท.ทั่วประเทศเข้าร่วม ยกประสิทธิภาพบริการด้านการอนุญาต ชำระค่าธรรมเนียม
​รัฐบาลเร่งเครื่องหนุนหน่วยงานรัฐใช้ระบบดิจิทัลให้บริการประชาชน สพร.เปิด “ระบบท้องถิ่นดิจิทัล” ชวน อปท.ทั่วประเทศเข้าร่วม ยกประสิทธิภาพบริการด้านการอนุญาต ชำระค่าธรรมเนียม
วันที่ 1 มีนาคม 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า รัฐบาลได้ขับเคลื่อนการพัฒนาระบบบริหารจัดการภาครัฐตามยุทธศาสตร์ชาติ โดยให้ความสำคัญกับการนำระบบดิจิทัลเข้ามาสนับสนุนการบริการประชาชนในด้านต่างๆ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้เน้นย้ำถึงนโยบายที่การพัฒนาระบบบริการ ที่ต้องเกิดขึ้นอย่างครอบคลุมทั้งหน่วยงานรัฐบาลกลาง และท้องถิ่น
เพื่อรับกับนโยบายของนายกรัฐมนตรี สำนักงานพัฒนารัฐบาลดิจิทัล (องค์การมหาชน) (สพร.) หรือ DGA ได้พัฒนาระบบท้องถิ่นดิจิทัล (Digital Government Platform) เพื่อเป็นเครื่องมือส่งเสริมและสนับสนุนการทำงานขององค์กรปกครองส่วนท้องถิ่น (อปท.) ด้วยระบบดิจิทัลให้มีประสิทธิภาพ ประชาชนได้รับความสะดวกมากขึ้น และขณะนี้ สพร. อยู่ในช่วงการเชิญชวน อปท. ทั่วประเทศเข้ามาใช้ระบบ ล่าสุดได้ลงนามกับองค์การบริหารส่วนจังหวัด (อบจ.) องค์การบริหารส่วนตำบล(อบต.) และ เทศบาล 56 แห่ง เพื่อดำเนินการติดตั้งระบบ อบรมการใช้งานให้กับเจ้าหน้าที่ที่เกี่ยวข้อง และยังคงเปิดรับสำหรับ อปท. ที่สนใจอย่างต่อเนื่อง
น.ส.ไตรศุลี กล่าวว่า ระบบท้องถิ่นดิจิทัล เป็นแพลตฟอร์มกลางที่ช่วยสนับสนุนงานบริการของ อปท. เพื่อให้บริการประชาชนและเพิ่มประสิทธิภาพการทำงานของเจ้าหน้าที่ใน 5 บริการหลัก คือ 1)ระบบบริหารจัดการจุดเดียวเบ็ดเสร็จ (OSS) 2)ระบบขออนุญาตก่อสร้าง (สำหรับพื้นที่ไม่เกิน 150 ตร.ม.) ที่ 3)ระบบออกหนังสือรับรองแจ้งสถานที่จำหน่ายอาหารหรือสถานที่สะสมอาหารออนไลน์
4) ระบบชำระค่าธรรมเนียมต่างๆ อาทิ ค่าขยะ ค่าบำบัดน้ำเสีย ผ่านระบบออนไลน์ เพียงสแกน QR Code และ 5) ระบบสารบรรณอิเล็กทรอนิกส์ สำหรับหน่วยงาน หรือ เจ้าหน้าที่รัฐ สามารถใช้งานระบบสารบรรณอิเล็กทรอนิกส์ เพื่อรับ-ส่งหนังสือราชการกับหน่วยงานภาครัฐอื่นๆ ได้รวดเร็ว และประหยัดในการจัดพิมพ์เอกสารและจัดหาแฟ้มเก็บเอกสารต่างๆ
น.ส.ไตรศุลี กล่าวว่า อทป. ที่สนใจสามารถศึกษาข้อมูล เกี่ยวกับระบบท้องถิ่นดิจิทัล ที่ https://bit.ly/3Iokaz3 หรือโทรสอบถามเกี่ยวกับขั้นตอนการสมัครและอัตราค่าบริการที่ 02 612 6060 และช่องทางอีเมล [emailprotected]
วันพฤหัสบดีที่ 23 กุมภาพันธ์ 2566
กรมเจ้าท่า รายงานความคืบหน้ากรณีเรือไฟฟ้าไฟไหม้ กู้เรือลำที่เกิดเหตุขึ้นได้แล้ว พร้อมตรวจสอบหาสาเหตุการเกิดเพลิงไหม้ร่วมกับตำรวจพิสูจน์หลักฐาน
...
กรมเจ้าท่า รายงานความคืบหน้ากรณีเรือไฟฟ้าไฟไหม้ กู้เรือลำที่เกิดเหตุขึ้นได้แล้ว พร้อมตรวจสอบหาสาเหตุการเกิดเพลิงไหม้ร่วมกับตำรวจพิสูจน์หลักฐาน
สำนักงานเจ้าท่าภูมิภาคที่ 6 รายงานความคืบหน้าการกู้เรือ Mine Smart Ferry 29 ที่เกิดเพลิงไหม้และจมลงบริเวณหน้าโป๊ะเทียบเรือ บริษัท ปิยะศิริวานิช จำกัด อ.พระประแดง จ.สมุทรปราการ พร้อมออกคำสั่งให้กู้เรือภายใน 7 วัน ตามข้อสั่งการนายสรพงศ์ ไพฑูรย์พงษ์ รักษาการอธิบดีกรมเจ้าท่า และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ)
ในวันที่ 23 กุมภาพันธ์ 2566 บริษัทเจ้าของเรือได้ดำเนินการกู้เรือลำที่เกิดเหตุขึ้นมาเรียบร้อยแล้ว สำนักงานเจ้าท่าภูมิภาคสาขาสมุทรปราการ จึงแจ้งประธานคณะทำงานสอบสวนอุบัติเหตุทางน้ำของสำนักงานเจ้าท่าภูมิภาคที่ 6 และแจ้งประสานไปยังตำรวจพิสูจน์หลักฐานภาค 1 เพื่อเข้าตรวจสอบสาเหตุ ในเวลาประมาณ 13.00 น. นายฉัตรชัย เวชสาร ผู้อำนวยการสำนักงานเจ้าท่าภูมิภาคสาขาสมุทรปราการ ร่วมกับตำรวจพิสูจน์หลักฐานภาค 1 เข้าตรวจสอบเรือ Mine Smart Ferry 29 ต้นเพลิงที่เกิดเหตุเพลิงไหม้ โดยจะนำแบตเตอรี่ของเรือลำที่เกิดเหตุเพลิงไหม้ไปตรวจสอบหาสาเหตุ ดังนั้น กรมเจ้าท่า โดยนายปรีชา เพชรเลิศ ประธานคณะทำงานสอบสวนอุบัติเหตุของสำนักงานเจ้าท่าภูมิภาคที่ 6 ได้ทำหนังสือถึงนายกสภาวิศวกร เพื่อเชิญผู้เชี่ยวชาญด้านวิศวกรรมยานยนต์พลังงานไฟฟ้าและแบตเตอรี่ไฟฟ้า เข้าร่วมตรวจสอบเพื่อหาสาเหตุที่แท้จริงของการเกิดเหตุเพลิงไหม้ครั้งนี้ ในวันอังคารที่ 28 กุมภาพันธ์ 2566 พร้อมนี้บริษัทฯ เจ้าของเรือจะประสานกับพนักงานสอบสวนเจ้าของคดี และตำรวจพิสูจน์หลักฐานภาค 1 เพื่อนำแบตเตอรี่ไปตรวจพิสูจน์ โดยจะแจ้งกำหนดวันให้คณะทำงานสอบสวนอุบัติเหตุของสำนักงานเจ้าท่าภูมิภาคที่ 6 ร่วมดำเนินการหาสาเหตุในครั้งนี้ และหาแนวทางป้องกันไม่ให้เกิดเหตุในลักษณะเดียวกันซ้ำอีก หากผลการตรวจสอบเป็นอย่างไรจะแจ้งให้ทราบในโอกาสต่อไป